recursal/SuperWikiNEXT-32B huggingface dataset:
**«Get Me to the Church on Time»** er en amerikansk sang med melodi av Frederick Loewe og tekst av Alan Jay Lerner. Den ble skrevet til musikalen *My Fair Lady* (1956), hvor den ble introdusert av Stanley Holloway.

Den blir fremført av cockneyrollefiguren Alfred P. Doolittle, en søppelmann, far til musikalens hovedperson Eliza Doolittle. Han har mottatt en overraskende testamentarisk gave på fire tusen pund årlig fra en amerikansk millionær, noe som har gitt ham middelklasse-aktverdighet. Følgelig føler Doolittle at han må gifte seg med Elizas «stemor», kvinnen som han har levd i synd med i mange år. Doolittle og hans venner må ha en siste rangel før bryllupet og sangen er en appell til hans venner om ikke å la hans berusede lystighet glemme hans gode intensjoner og sørge for at han kommer til bryllupet.[1]

Sangen inneholder de minneverdige linjene:

*«I'm getting married in the morning*
*Ding dong! The bells are gonna chime*
*Pull out the stopper!*
*Let's have a whopper!*
*But get me to the church on time!»*[2]

Notable innspillinger
---------------------

* Stanley Holloway – *My Fair Lady (Soundtrack)* (1964)
* Frank Sinatra – *Sinatra at the Sands* (1966)[3]
* Mel Tormé – *Mel Tormé and the Marty Paitch Dektette – Reunion* (1988)[4]

Norsk versjon
-------------

André Bjerke har skrevet en norsk tekst. På norsk bærer den tittelen «Få mæ i kjærka strakas». Henki Kolstad med kor og orkester, dirigent: Mats Olsson, har spilt inn sangen. Den ble utgitt på EP-platen *My Fair Lady: utdrag* (RCA ERAN 50) i 1959.[5]

Referanser
----------

1. ↑  Lerner, Alan Jay: *My Fair Lady – The Libretto*. Penguin Books
2. ↑  Sangteksten
3. ↑  allmusic ((( Sinatra at the Sands > Overview )))
4. ↑  allmusic ((( Reunion > Overview )))
5. ↑  Se plateetiketten

Eksterne lenker
---------------

* «Get Me to the Church On Time» from «My Fair Lady», 2001 London revival på YouTube
* My Fair Lady - «Get Me to the Church On Time», Ash Lawn Opera 2015 på YouTube
* Shelly Manne & His Friends - Get me to the Church on time, Shelly Manne & His Friends på YouTube
* Helmut Zacharias and His Orchestra - Get Me to the Church On Time på YouTube
Fra Den første tsjetsjenske krigen. Foto:Mikhail Jevstafjev.
**Groznyj** (russisk: Гро́зный, tsjetsjensk: Соьлжa-ГІала – *Solj Ghaala*) er hovedstaden i den russiske republikken Tsjetsjenia. 

I 1992 hadde byen om lag 480 000 innbyggere, men etter to kriger og mer enn ti års sammenhengende uroligheter endte byen i ruiner, og folketallet ble mer enn halvert (223 000 i 2002).

Groznyj ble grunnlagt av russerne i 1818 som ett av flere fort langs elva Sunzja. Stedet var en søvnig utpost inntil kommersiell oljeproduksjon kom i gang i 1883. Det ble starten på en rivende utvikling av byen, som utviklet seg til et senter for oljeindustrien i et større område, med raffinerier, produksjonsbedrifter og servicevirksomhet tilknyttet oljeproduksjonen. Produksjonen var på sitt høyeste i 1932, da Groznyj-feltene utgjorde 1/3 av sovjetisk oljeproduksjon.

Russiske styrker angrep byen under de tsjetsjenske krigene, spesielt i 1999.  Forente Nasjoner omtalte etter dette byen som den mest ødelagte byen på jorda. 

Etter den andre Tsjetsjenia-krigen var slutt og Russland hadde erobret byen og innsatt en marionetteregjering i Tjetsjenia, bestemte Russland sin regjering å bruke betydelige ressurser på å bygge opp igjen byen. I 2005 var byen igjen koblet til landets jernbanenettverk og den lokale flyplassen startet å fly normale ruter fra 2007, tre ganger ukentlig til Moskva. Det lokale fotballaget FC Akhmat Groznyj fikk tilatelse til å spille igjen i byen i 2008, og bygget en ny moderne stadion med plass til 30 000.

Navn
----

Navnet Groznyj betyr skremmende eller truende, det samme ordet som i Ivan Groznyj, bedre kjent som Ivan Den Grusomme.

Referanser
----------

1. ↑  .
2. ↑  .
3. ↑   «What Putin's destruction of Grozny in 1999 means for Ukraine now», WBUR, 2. mars 2022
4. ↑   «Scars remain amid Chechen revival», BBC, 3 mars 2007

Eksterne lenker
---------------

* Offisielt nettsted Rediger på Wikidata

* (en) Grozny – kategori av bilder, video eller lyd på Commons Rediger på Wikidata

| * v
* d
* r
Byer i Tsjetsjenia |
| --- |
| Hovedstad: Groznyj |
| Flagget til Tsjetsjenia | Argun **·** Gudermes **·** Sjali **·** Urus-Martan | Russlands flagg |


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** NKC **·** GeoNames **·** MusicBrainz
 |
**Gästgivars** er en gård i Vallsta, Arbrå socken, Hälsingland, og en av de sju hälsingegårdar som den 1. juli 2012 kom med på UNESCOs liste over verdensarven. Gårdsnavnet kommer fra gjestgivervirksomheten som ble drevet på gården på 1600- og 1700-tallet. Gästgivars ble byggnadsminne i 2010. Gården består av bolighus, *herrstuga* eller *barstuga*, som er en festbygning, driftsbygninger og uthus.

Dekorasjoner
------------

Sjablonmaleri fra 1840-tallet med mønsteret til tapetet med navn etter gården.
I festbygningen finnes sjablongmalerier av Jonas Wallström (1798-1862) fra 1840-tallet. Jonas Wallström kom selv fra Vallsta, tettstedet hvor Gästgivars ligger og er en av de kjente *hälsingemålarna*. Blant maleriene finnes originalen til det velkjente tapetet *Gästgivartapeten* fra Duro som har fått sitt navn etter gården og som har blitt trykket fra 1960-tallet.

Aktivitet
---------

Gjestgiverivirksomheten pågikk på 1600- og 1700-tallet og opphørte når den siste gjestgiveren døde i 1766. *Arbrå hemslöjdsförening* har brukt herrstugan til sine aktiviteter på sommerstid siden 1952. Herrstugan kalles vanligvis *Hemslöjdsgården*.

Galleri
-------

* Herrstugan er bygningen lengst til høyre.Herrstugan er bygningen lengst til høyre.
* Herrstugan.Herrstugan.
* Veggmaleri av Jonas Wallström.Veggmaleri av Jonas Wallström.
* Døroverstykke.Døroverstykke.

Referanser
----------

1. ↑  «Hälsingegårdar». *www.regiongavleborg.se* **(svensk)**. Arkivert fra originalen 18. august 2016. Besøkt 5. mai 2017.
2. ↑  «Hälsingegårdar». *www.regiongavleborg.se* **(svensk)**. Arkivert fra originalen 2. desember 2018. Besøkt 5. mai 2017.

Litteratur
----------

* Göllas, Mimmi, Lars Lööv, Stephanie C Kristofers (2012). *7 världsarvsgårdar i Hälsingland*. s. 27-29. ISBN 978-91-637-1350-7.

Eksterne lenker
---------------

* Bebyggelsesregistrets anläggningspresentation - Gästgivars
**Großherzoglich Hessische Staatseisenbahnen** (de storhertugelig hessiske statsjernbaner) var jernbaneselskapet i storhertugdømmet Hessen.

På grunn av den territorielle oppsplittingen samarbeidet man først med nabostatene om jernbaner. Dette var

* Main-Neckar-Eisenbahn med bystaten Frankfurt og storhertugdømmet Baden
* Main-Weser-Bahn med bystaten Frankfurt og Kurhessen
* Frankfurt-Offenbacher Eisenbahn med bystaten Frankfurt

Dessuten støttet storthertugdømmet det private selskapet Hessische Ludwigsbahns omfattende virksomhet.

Først i 1876 grunnla storhertugdømmet Hessen en egen statsbane. Grunnstammen utgjorde Oberhessische Eisenbahn-Gesellschaft, som storthertugdømmet hadde kjøpt fra private hender. Dette selskapet hadde åpnet sine første strekninger til Hungen og Grünberg i 1869, men på grunn av krigen kunne de bare delvis ferdigstilles. I 1870 nådde strekningene Gelnhausen og året etter Fulda; de endte altså på prøyssisk territorium. Av 175,8 km. jernbanestrekning i 1880 lå 147,2 km i storhertugdømmet Hessen og 28 km i Preussen.

I 1897 ble de hessiske statsbaner innlemmet i Preußisch-Hessische Eisenbahngemeinschaft.
**KBR Capital Partners AS** var et norsk investeringsselskap etablert i 2012 av tennisspillerne Per-Erik Karlsson, Ola Bentzen og Christian Ruud. Navnet KBR var avledet av forbokstavene i etternavnene til de tre.

Forretningskonseptet til KBR var å innhente kapital fra investorer som skulle investeres i utlånsvirksomhet i Canada med en årlig avkastning på 14-16 prosent. Sentralt i vervingen av investorer var den bedrageridømte finansmannen Steinar Myrland som også var involvert i finansskandalen Norse Securities. Både han og kona mottok millionutbetalinger i premie for vervingen. Mange av investorene var eldre personer.

De første årene fremsto selskapet som en suksess, men i 2018 slo selskapets revisor alarm, da regnskapene for 2016 og 2017 hadde betydelige mangler. Da Ruud og Bentzen ville oppløse selskapet, overtalte Karlsson dem og investorene om å flytte virksomheten over til et nytt selskap med navnet True Blue Capital. Etter kort tid stanset også utbetalingene fra dette selskapet. I etterkant er det reist betydelig tvil om hvorvidt pengene ble investert og ga reell avkastning, eller om utbetalingene kom fra innskuddene til nye investorer, og KBR har blitt beskyldt for å være en Ponzi-svindel.

I 2020 ble KBR tvangsoppløst, og det ble meldt inn krav til boet på totalt 62 millioner, mens det bare kunne gjøres rede for to millioner. Det ble igangsatt leting etter verdier i selskapsstrukturen, og noen spor pekte mot et luksusresort i Karibia. Ruud og Bentzen gikk samme år til politianmeldelse av Karlsson for grov økonomisk utroskap og bedrageri, men anmeldelsen ble lagt bort grunnet kapasitetsmangel. Karlsson hadde da utvandret til kantonen Zug i Sveits.

I 2022 gjenopptok Politiet etterforskningen av KBR.

Referanser
----------

1. 1 2 3  «Tennis-kompiser i bitter finanskonflikt: Christian Ruud saksøkes av investorer i Nord-Norge». *E24*. 21. mars 2021.
2. 1 2  «I denne leiligheten bor Karlsson». *Nordlys*. 7. april 2021.
3. ↑  «Norse og ned». *Dagens Næringsliv*. 19. mai 2001.
4. ↑  «Sjekk den hemmelige avtalen: Erik ga Steinar millioner for å skaffe penger fra nære venner». *iTromsø*. 30. juni 2021.
5. ↑  «Tromsø-mann var agent for omstridt selskap – nå risikerer kundene i Nord-Norge milliontap: – Alle føler seg lurt her». *Rana Blad*. 3. februar 2021.
6. ↑  «Nye avsløringer: Denne mannen tjente stort mens vennene kan tape titalls millioner kroner». *Fremover*. 20. januar 2022.
7. ↑  «Kona mottok store beløp». *Nordlys*. 17. januar 2022.
8. 1 2  «To personer døde mens de ventet på å få pengene tilbake». *Framtid i Nord*. 9. februar 2021.
9. ↑  «Her kan pengene ha havnet – spor fører til omstridt luksusresort som satser på medisinsk marihuana». *Nord24*. 17. februar 2022.
10. ↑  «Pensjonister kan ha tapt sparepengene, mens direktøren har utvandret til skatteparadis. – Noe er riv ruskende galt». *Vesterålen Online*. 3. februar 2021.
11. ↑  «83 millioner er forsvunnet. Nå gjenopptar politiet etterforskningen.». *Nord24*. 6. april 2022.
**KB Network School AS** var et norsk MLM-selskap som ble etablert i 1998 av Knut Werner Rystad. Selskapet ble slått konkurs i 2002.

Forretningsidéen bak KB Network School var å selge medlemskap hvor man fikk opplæring i nettverkssalg og samtidig ble berettiget provisjon på videresalg av selskapets produktserie, samt verving av nye deltakere. Deltakerne betalte inntil 10 000 kroner for deltakelse i konseptet, og forpliktet seg samtidig til et månedlig kjøp av selskapets produkter til 1 300 kroner. De som lot seg verve ble forespeilet månedsinntekter fra 100 000 til 300 000 kroner.

Produktene som deltakerne solgte ble levert av det britiske selskapet Nutrition For Life International. I 1999 ble begge selskapene dømt for smugling av ulovlig helsekost i Drammen tingrett. KB Network School ble ilagt en bot på 50 000 kroner, mens Nutrition For Life International måtte tåle inndragning av 416 000 kroner som tilsvarte verdien på varene. Sjåføren som kjørte lastebilen ble også ilagt en bot på 40 000 kroner. Tollvesenet vurderte den reelle verdien av varene til en tiendedel av hva medlemmene måtte kjøpe dem for.

I mars 2000 kunngjorde Nutrition For Life International at de kuttet alt samarbeid med KB Network School med umiddelbar virkning. Årsaken var ifølge Nutrition For Life International at avtalen skulle ha vært misligholdt, noe KB Network School benektet.

Referanser
----------

1. 1 2  «Full krig om nettverkshandel». *Drammens tidende*. 11. mars 2000. s. 6.
2. ↑  «Pyramiden som raste sammen». *Drammens tidende*. 26. juli 2002. s. 6.
3. 1 2  «Etterforskes for smugling av helsekost». *Drammens Tidende og Buskeruds blad*. 11. juni 1999. s. 3.
4. ↑  «Bøtelagt for smugling». *Drammens Tidende og Buskeruds blad*. 1. september 1999. s. 10.
5. ↑  «Meddelelse». *Drammens tidende*. 4. mars 2000. s. 3.

  


|  |  |
| --- | --- |
| Oppslagsverk/autoritetsdata | Brønnøysundregistrene
 |
**Riksidrottsförbundet** (RF), opprettet i 1903, er en paraplyorganisasjon for hele den svenske idrettsbevegelsen. Forbundets leder er Karin Mattsson.[]

Riksidrottsförbundets fremste oppgave er å støtte medlemsforbundene og representere idrettsbevegelsen overfor myndighetene og politikere Dette kan eksempelvis være å påvise idrettens positive verdi i kontrast til det negative som av og til får massemedienes oppmerksomhet.[] RF er også ansvarlig for idrettens strategi innen eksempelvis finansiering, organisasjonsform og kommunikasjon.[]

I Sverige finnes: 

* 21 distriktsidrettsforbund (DF)
* 68 spesialidrettsforbund (SF)
* omkring 750 spesialdistriktsidrettsforbund (SDF)
* omkring 22 000 idrettsforeninger

*Idrottonline* er ett felles administrasjons- og informasjonsverktøy som eies av Riksidrottsförbundet og som kostnadsfritt står til disposisjon for idrettsforeninger tilknyttet RF.[]

Referanser
----------

1. ↑   iaks.sport, besøkt 13. januar 2021[Hentet fra Wikidata]
2. ↑   «Våra medlems­organisationer», besøkt 13. august 2021[Hentet fra Wikidata]

Eksterne lenker
---------------

* (sv) Offisielt nettsted Rediger på Wikidata
* idrott online

|  |  |
| --- | --- |
| Oppslagsverk/autoritetsdata | VIAF **·** VIAF **·** LCCN **·** ISNI **·** SUDOC
 |
**Jeunes Européens fédéralistes** (*JEF*, fransk for «Unge europeiske føderalister», på tysk *Junge Europäische Föderalisten*, på engelsk *Young European Federalists*) er en ungdomsorganisasjon som arbeider for å fremme europeisk integrasjon, demokratisering og samarbeid. 

JEF har nære bånd til Europabevegelsen og Union of European Federalists, og er fullverdig medlem av paraplyorganisasjonen for ungdomsorganisasjoner i Europa, European Youth Forum.

JEF finnes i 31 europeiske land, og har tilsammen mer enn 25 000 medlemmer. JEFs datterorganisasjon i Norge er Europeisk Ungdom, som i JEF-sammenheng gjerne kalles JEF Norge.

Hovedmål
--------

JEF jobber for et forent Europa med en føderal struktur. Nærliggende i føderalismen er nærhetsprinsippet som tilsier at beslutninger skal tas på et så lavt effektivt nivå som mulig. Et annet sentral mål er å gjøre EUs struktur mer demokratisk ved å forandre dagens Europaparlament og Ministerråd til et tokammersystem, hvorpå Europaparlamentet omgjøres til et underkammer som er direkte valgt av EUs velgermasse, imens Rådet omgjøres til et overkammer sammensatt av dagens medlemsland i EU.

Referanser
----------

1. ↑   tools.youthforum.org, besøkt 22. juni 2019[Hentet fra Wikidata]
2. ↑  «subsidiaritet – Store norske leksikon». *Store norske leksikon*. Besøkt 7. desember 2015.

Eksterne lenker
---------------

* 

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC
 |
**Jette Anne Kaarsbøl** (født 18. november 1961 i Hillerød) er en dansk skjønnlitterær forfatter. Hun debuterte i 2003 med romanen *Den lukkede bok* (*Den lukkede bog*), som hun vant De Gyldne Laurbær for. Hun mottokk også Jeanne og Henri Nathansens Fødselsdagslegat og Læsernes Bogpris for romanen samme år.

*Den lukkede bog* er oversatt til norsk av Erik Johannes Krogstad og kommet ut på J.W. Cappelens Forlag. 

I 2009 ga hun ut romanen *Din næstes hus* og i 2013 *Arrangerede udflugter*, sistnevnte i samarbeid med Mette Rosenkrantz Holst.

Referanser
----------

1. 1 2  «Jette A. Kaarsbøl (f. 1961)». *Litteraturpriser.dk* **(dansk)**. Besøkt 14. november 2014.
2. ↑  (da) Jette A. Kaarsbøl på bibliografi.dk

Eksterne lenker
---------------

* (en) Jette A. Kaarsbøl på Internet Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS
 |

Portaler: Litteratur | Danmark
**Bernhard Borge** er pseudonymet forfatteren André Bjerke brukte i de fleste av sine kriminalromaner og -novellesamlinger. Pseudonymet er også brukt på samarbeidsprosjekter, som *Døde menn går i land* (skrevet sammen med Bjørn Carling) og *Onkel Oscar*-bøkene (skrevet sammen med Harald Tusberg).

Bernhard Borge er dessuten navnet på jeg-fortelleren i de tidlige romanene. Romanpersonen Bernhard Borge er kriminalforfatter, og presenterer seg som forfatteren av de «urkoselige» Theodor Todd-fortellingene. I virkeligheten var Theodor Todd hovedperson i André Bjerkes første forsøk som krimforfatter. En fortelling ble trykt i første nummer av Rivertonklubbens magasin *Alibi*.

Bibliografi
-----------

* *Nattmennesket*, 1941
* *De dødes tjern*, 1942
* *Døde menn går i land*,1947
* *Skjult mønster*, 1950
* *Enhjørningen*,1969
* *Onkel Oscar starter opp*. Tre kriminalhistorier, medforfatter Harald Tusberg, 1969
* *Onkel Oscar kjører videre* Fem kriminalhistorier, medforfatter Harald Tusberg.1969
* *Hobby-detektiven* Historiene om Klaus Vangli,1971

Bøker inspirert av Bernhard Borge
---------------------------------

* Knut Nærum: *Døde menn går på ski*, 2002
* Knut Nærum: *De dødes båt*, 2008
* Knut Nærum: *Voodoo på vestkanten*, 2015
* Knut Nærum: *Den gåtefulle Oberon Qvist*, 2018

Referanser
----------

1. ↑  Jürgen Ruckh/Esslingen (2007). «Die Biografie des Autors André Bjerke, bekannt unter Bernhard Borge» **(tysk)**. schwedenkrimi.de. Besøkt 25. august 2016.

Portal: Litteratur
***Kid vs. Kat*** er en kanadisk animert eventyr- og komiserie som gikk på YTV fra 2008 til 2011. Serien handlet om en 10 år gammel gutt som hele tiden var i stridigheter med søsterens katt som i virkeligheten var et kybernetisk vesen fra en annen planet. Serien ble utviklet og produsert av Studio B Productions, Decode Entertainment og Disney XD Europe. Den er skapt og regissert av Rob Boutilier.

Handling
--------

Serien omhandler den 10 år gamle gutten Cooper «Coop» Burtonburger som lever ganske så enkelt og ordinært liv med sin far og sin noe slitsomme lillesøster Millie. Dette vanlige livet ble mindre vanlig når den mystiske utenomjordiske katten «Herr Katt» flytter inn. Katten blir øyensteinen til Coops lillesøster, men denne katten er ikke som andre katter. Den forsøker å gjøre alt for å gjøre kål på Coop. Hverken Millie eller faren tror på Coop at katten ikke bare er en vanlig katt. Det blir en kamp mellom gutten og katten fra verdensrommet.

Referanser
----------

1. ↑  Bynum, Aaron H.: «'Kid vs. Kat' TV Animation Moves into Production» Arkivert 21. februar 2009 hos Wayback Machine. *Animation Insider*, 19. februar 2007

Eksterne lenker
---------------

* (en) *Kid vs. Kat* på Internet Movie Database Rediger på Wikidata

* (en) *Kid vs. Kat* på The Movie Database – TV Rediger på Wikidata

* (en) *Kid vs. Kat* på Metacritic Rediger på Wikidata
* *Kid vs. Kat* på Kid vs Kat Wikia
**La Hoya de Los Vicentes** ligger i Jumilla i Murcia i Spania, og er en av verdens største solcelleparker tilkoblet strømnettet med en produksjonskapasitet på over 23 megawatt.[1] 120 000 solpanel er installert ved anlegget. Solcelleparken dekker et område på rundt 100 hektar, noe som tilsvarer 100 fotballbaner, og omfatter en gruppe på 200 solkraftverk med en kapasitet på 100 kilowatt hver. Dette er nok strøm til å dekke det årlige behovet til 20 000 husstander.[2]

Luzentia brukte kun 11 måneder på å føre opp hele parken. På grunn av det store antallet solcellepanel som krevdes ble det kjøpt inn panel fra flere forskjellige produsenter, Atersa, Solon, Yingli, Suntech og Ningbo. Det ble stilt visse krav til kvalitet som ble kontrollert av én leverandør, ATERSA. Hvert av solpanelene bruker et enkeltaksielt målsøkesystem for å følge solas ferd over himmelen. Tracking øker effektiviteten av anlegget med opp til 25%. Anlegget er anslått å gi en reduksjon på 42 000 tonn CO2 per år.

Referanser
----------

1. ↑  Large-scale photovoltaic power plants range 1 - 50
2. ↑  The world's largest PV solar plant open in Southern Spain
**Steinar Christensen** (født 23. september 1946 i Kristiansund) er en norsk billedhugger og postkonseptualist. Han er overveiende autodidakt, med et kort opphold på Vestlandets Kunstakademi 1970, og har vært professor ved Vestlandets Kunstakademi (1978-83) og Konsthögskolan Valand i Göteborg, gjesteprofessor ved Det Kongelige Danske Kunstakademi, og professor (1989-96) og fungerende rektor (1991-92) ved Statens kunstakademi.

Han er kjent for blant annet stålskulpturer, stjerneinstallasjoner, performance og tvetydige stilleben med referanser til nederlandsk gullalderkunst.

Christensen deltok på Veneziabiennalen 1976 og er innkjøpt av blant annet Nasjonalgalleriet, Henie-Onstad Kunstsenter, Oslo kommunes kunstsamlinger, Bergen Billedgalleri, Norsk kulturråd, Statoils kunstsamling og Sønderjyllands Kunstmuseum. Han hadde separatutstillinger i Bergens Kunstforening (1973), Galleri UKS (1973) og 
Kunstnernes Hus (1978). Han har bidratt til Skulpturlandskap Nordland med installasjonen «Stella Maris» i Hamarøy, hvor han selv vokste opp.

De senere årene har han fortsatt med å skape sine tvetydige stilleben gjennom fotografiske verk i nært samarbeid med profesjonelle fotografer som bistår ham i visualiseringen. Serien "Still Life" viste tydelige referanser til nederlandsk gullalderkunst. De siste arbeidene fra "Shelter" serien (2013-2015) demonstrerer Christensens sin evne til å fornye sitt kunstneriske uttrykk ved å ta i bruk nye teknikker. Han skaper sin egen, nye estetikk - i dystopiske landskap med 'Kerberos' - vokteren av dødsriket - som eneste aktør.

Referanser
----------

1. ↑   Norsk kunstnerleksikon, Norsk kunstnerleksikon ID Steinar\_Christensen, besøkt 9. oktober 2017[Hentet fra Wikidata]
2. ↑   KulturNav, KulturNav-ID 4866688b-50b2-4014-8aef-e9a62ec91cf4, besøkt 9. oktober 2017[Hentet fra Wikidata]
3. 1 2  (no) Steinar Christensen i Store norske leksikon
4. ↑  konstbolaget.se
5. ↑  skulpturlandskap.no Arkivert 17. november 2012 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** BIBSYS **·** VIAF **·** GND **·** LCCN **·** ISNI **·** KulturNav
 |
***Lolosia*** er en slekt av biller der larvene er rovdyr som angriper skallbærende snegler. Hunnene hos disse billene ser ut som larver hele livet, såkalte larviforme hunner. De mangler helt vinger, fasettøyne og andre voksen-karakterer. Hannene ser ut som mer normale biller, med dekkvinger, fasettøyne og lange, kamformede antenner.

Utseende
--------

Små (ca. 4 millimeter), sylindriske biller, kjønnene svært ulike.

Hannene er avlange, sylindriske biller med kraftige, kamformede antenner, gjerne gulrødlige, dekkvingene kan være mørke. **Hodet** er bredt og kort, synlig sett ovenfra (det vil si, det dekkes ikke av brystskjoldet). Pannen er nokså flat. Fasettøyne er små og utstående. Antennene har 10-11 ledd og er festet under pannen like ved fasettøynene. De ganske lange, sagtakkede. Brystskjoldet (pronotum) er trapesformet med tydelig avsatte sidekanter. Dekkvingene er nokså myke og spriker gjerne noe i den bakerste halvdelen. De er dekket av fine, utstående hår. Beina er slanke. Alle føtter har fem ledd.

Hunnene er tykke, larveaktige, med korte bein og korte, trådformede antenner. Det er ikke noe tydelig skille mellom bryst- og bakkroppsledd bortsett fra at de førstnevnte har bein. Vinger mangler helt. Denne typen hunner blir kalt larviforme hunner og finnes også hos flere av familiene i gruppen Cantharoidea.

Levevis
-------

Voksne hanner kan ofte finnes på blomster eller i vegetasjonen. Hunnene lever på bakken, beveger seg lite og kan finnes under steiner eller i tomme sneglehus. Trolig bruker de feromoner til å lokke til seg de aktive hannene. Larvene er rovdyr som lever av skallbærende snegler. De dreper sneglen med et giftig bitt, skiller ut fordøyelsesenzymer og suger så i seg den delvis oppløste sneglen. De kan bore seg gjennom sneglehuset om det trengs. Noen arter i denne familien er viktige rovdyr på snegler og kan være nyttige ved at de holder bestandene av potensielt skadelige snegler i sjakk. Den norske arten er ganske sjelden.

Utbredelse
----------

Arten er beskrevet fra Kamerun.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien smellere, Elateroidea
			* Familien smellere, Elateridae
				+ Underfamilien skjellsmellere, Agrypninae
					- Stammen sneglerovbiller, Drilini
						* Slekten ***Lolosia*** Kundrata, 2017
							+ *Lolosia transversalis* Kundrata, 2017

Referanser
----------

1. ↑  Robin Kundrata og Ladislav Bosak (2017) Taxonomic review of Drilini (Elateridae: Agrypninae) in Cameroon reveals high morphological diversity, including the discovery of five new genera. *Insect systematics & evolution* 48(5):441–492.

Eksterne lenker
---------------

* *Artikkelen har ingen egenskaper for arter i Wikidata*
Samtse i grønt
**Samtse** (eller *Samchi*) er et av de 20 dzongkhag (fylkene) i Bhutan. Fylket ligger i sørvest, grensende til de indiske delstatene Sikkim og West Bengal. Nabofylkene i Bhutan er Haa i nord og Chukha i øst. Fylket har en overvekt av nepalitalende. 

Fylket hadde tidligere få innbyggere, ettersom etniske bhutanere tenderer til å mene at de lavereliggende distriktene har høy risiko for tropesykdommer. I løpet av 1900-tallet har mange nepalere flyttet til fylket for å arbeide i skog- og landbruk, og avisen Kuensel melder om boligmangel. [*død lenke*]

De mest folkerike og utviklede områdene er syd i fylket, mens de nordlige delene er mindre utviklet. I Samtse bor Lhopu, en liten urbefolkningsgruppe med om lag 1000 medlemmer. 

De fruktbare åssidene, og nærheten til markedene i India, gjør at landbruket i fylket har gode vilkår. Vanlige produkter er kardemomme, appelsiner, ingefær og betel. Samtse har også gode mineralforekomster av talk og dolomitt. 

Fylkeshovedstaden Samtse er en av landets to studiesteder for **National Institute of Education**, en lærerhøgskole som er en del av Bhutans universitetssystem. 

Da Bhutans nye grunnlov ble diskutert på en åpent høring i fylket 1. april 2006, ble det fra innbyggernes side særlig lagt vekt spørsmål om nasjonalitetslovgivningen og forholdet mellom religion og stat, spørsmål som begge er følsomme i et fylke med en stor andel nepalskættede hinduer.

Gewog
-----

Samtse består av 16 underdistrikt, eller *gewog*:

* Bara Gewog
* Biru Gewog
* Charghary Gewog
* Chengmari Gewog
* Denchukha Gewog
* Dorokha Gewog
* Dungtoe Gewog
* Ghumauney Gewog
* Lehereni Gewog
* Mayona Gewog
* Nainital Gewog
* Pagli Gewog
* Samtse Gewog
* Sipsu Gewog
* Tading Gewog
* Tendu Gewog

Eksterne lenker
---------------

* Samtse Dzongkhag[*død lenke*]
* Bhutan Portal Arkivert 9. februar 2012 hos Wayback Machine. offentlig presentasjon av fylket

| * v
* d
* r
Dzongkhag (fylker) i Bhutan |
| --- |
| Bumthang **·** Chukha **·** Dagana **·** Gasa **·** Haa **·** Lhuntse **·** Mongar **·** Paro **·** Pemagatshel **·** Punakha **·** Samdrup Jongkhar **·** Samtse **·** Sarpang **·** Thimpu **·** Trashigang **·** Trashiyangtse **·** Trongsa **·** Tsirang **·** Wangdue Phodrang **·** Zhemgang | Bhutans flagg |
| ISO 3166-2:BT |

|  |  |
| --- | --- |
| Oppslagsverk/autoritetsdata | GeoNames
 |
Kick 'em Jenny ligger i havet nord for øya Grenada
Sonarbilde av Kick 'em Jenny
**Kick 'em Jenny** er en undersjøisk vulkan i sørenden av Grenadinene i Karibia, vest for øya Ronde og 8 km nord for øya Grenada. Det er den eneste aktive undersjøiske vulkanen i Øst-Karibia.

Plassering og aktivitet
-----------------------

Kick 'em Jenny ligger lengst vest i et område med vulkanske, batymetriske formasjoner, som lengre øst stikker opp av havet i form av øyer. Den aktive vulkanen ligger i en 5 km vid hesteskoformet formasjon dannet ved utrasing. Rasmassene strekker seg 30 km mot vest ut i Grenada-bassenget. Det er så store masser at det er mulig Kick 'em Jenny stakk over havoverflaten før kollapsen og utrasingen.

Vulkanen reiser seg 1 300 meter opp fra havbunnen. Toppen av undervannsfjellet befinner seg omkring 180 meter under havoverflaten. Krateret har en diameter på omkring 320 meter. Gasser strømmer ut av et indre krater ca. 265 meter under havoverflaten.

Kick 'em Jenny har vært aktiv med 12 utbrudd siden 1939, sist i 2017. Det er den eneste aktive undersjøiske vulkanen i Øst-Karibia og den mest aktive vulkanen i De små Antiller.

Vulkanen befinner seg i et område med skipstrafikk mellom De karibiske øyer. Nye utbrudd anses som sannsynlig og myndighetene har stengt et område med en radius på 1,5 kilometer omkring vulkanen for skipstrafikk. Eksklusjonssonen økes til 5 km ved økt aktivitet.

Referanser
----------

1. 1 2 3  Lindsay, Jan: «Kick 'em Jenny», i Rosemary Gillespie og David Clague (red.): *Encyclopedia of Islands*, Berkeley: University of California Press, 2009, s. 510–512.
2. ↑  «Island Profiles: Grenada: Kick 'em Jenny», Seismic Research Centre, University of the West Indies. Lest 23. juli 2014.
3. ↑  «Eruptive History», Global Volcanism Program, Smithsonian Institution. Lest 25. mars 2018.
4. ↑  «Grenada - Kick 'Em Jenny Yachting Information», Seismic Research Centre, University of the West Indies. Lest 25. mars 2018.
**Matteo Zane** (født i Venezia, død 25. juli 1605) var en italiensk katolsk patriark.

Biografi
--------

### Ambassadør

Han var ambassadør for Republikken Venezia til hertugen av Urbino, til Savoia, Portugal, Spania, Østerrike] og Det osmanske rike. Når det gjelder Det osmanske rike innehadde han embedet som bailò i Konstantinopel, som ble ansett som nøkkelposisjonen i den venetianske utenrikstjeneste. Som både ambassadør og konsul representerte bailóen ikke bare Venezias politiske interesser, men forsøkte også å beskytte og stabilisere de venetianske kjøpmenn i Konstantinopel. Han hadde også tilsyn med alle andre konsuler i Venezia i hele det osmanske rike. I løpet av sin periode som bailó utvidet Zane antallet konsuler fra ni til ti.

### Patriatk

28. januar 1600 ble han nominert til patriark av Venezia, Men Zane manglet grader i teologi eller kanonisk rett som var påkrevet av Tridentinerkonsilet. Forhandlinger i Venezia resulterte i at pavens og kardinalkollegiets undersøkelse av Zanes teologiske innsikt, ble utsatt til 1601. Slike undersøkelser var blirr vanlige den gang. Men den 27. august 1601 ble han utnevnt.

Han ble i rask rekkefølge diakonviet og presteviet. Så ble hanbispeviet den 28. oktober 1601 bispeviet av pave Klemens XIII, assistert av titulærpatriark Camillo Caetani av Alexandria, ohg titulærpatriark Fabio Biondi (Blondus de Montealto) sv Jerusalem.

Han ble værende i embedet til sin død 25. juli 1605.

Han ble gravlagt i basilikaen San Pietro di Castello.

Episkopalgenealogi
------------------

Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) \*bispeviet 1471
* Pave Julius II (1443-1513) \*1481
* Kardinal Raffaele Sansoni Riario (1461-1521) \*1504
* Pave Leo X (1475-1521) \*1513
* Pave Klemens VII (1478-1534) \*1517
* Kardinal Alessandro Farnese (1468-1549) \*1519
* Kardinal Francesco Pisani (1494-1570) \*1527
* Kardinal Alfonso Gesualdo di Conza (Gonza) (1540-1603) \*1564
* Pave Klemens VIII (1536-1605) \*1592
* Patriark *Marreo Zane* (? -1605) \*1691

Referanser
----------

1. ↑   Museo Galileo[Hentet fra Wikidata]
2. ↑  zanem, lest 9. mars 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** ISNI
 |
**Jan Petter Bratsberg** (født 1948 i Skien) er en norsk figurativ maler. Han har hatt separatutstillinger i Skandinavia og i USA, og regnes som en av Norges fremste malere av natur og dyr. Han er ofte sammenlignet med August Cappelen, men ulikt Cappelen og düsseldorfernes vide utsyn er Bratsberg opptatt av å formidle de dype skogenes særegne stemning og mystikk og dyrene som lever der.

> Allerede i hans stemningsfulle arbeider fra 1970-årene kan man spore en form for aktuell naturfilosofi.
> 
> 
> Førstekonservator Einar Wexelsen  
> i *Tradisjon & Figurasjon i 1970-årenes maleri*  
> utgitt av Haugar Vestfold Kunstmuseum (2001)
> 
> 

Bratsberg er utdannet ved Statens håndverks- og kunstindustriskole (1969–1973).

Av hans mest kjente verk er *Gaupe og rev* (1969–70). Gaupe, rev og de store rovfuglene, og ulv og bjørn som ble totalfredet i 1973, er blant yndlingsmotivene til Bratsberg. Bratsberg er opptatt av å bevare den originale naturen, og har malt flere bilder hvor menneskenes inngrep i urskogen står sentralt.

Bibliografi
-----------

Bratsberg debuterte i 1998 som forfatter med boken *Tett på naturen*. Han skrev deretter boken *Kunstnernatur* som kom ut i 2002. For denne boken fikk han Emmausprisen i 2003, under kategorien «Årets beste bok for voksne».

* 1998: *Tett på naturen*
* 2002: *Kunstnernatur*
* 2011: *Skjulte skatter* (sammen med Anne-Grethe Bratsberg)

Referanser
----------

1. ↑  Gaupe og hare
2. ↑  Fiskeørn
3. ↑  Triptykon, Urinnvånere III: "crossing the border"
4. ↑  Bjørn i gammel barskog, Sau i gammelskog, Bjørnebinne med unge
5. ↑  Biografi, fra den offisielle hjemmesiden, besøkt 12. april 2012
6. ↑  Moderne skogsdrift er en trussel mot det biologiske mangfold, lenke til bilde med denne tittelen.

Eksterne lenker
---------------

* Offisielt nettsted Rediger på Wikidata

Portal: Kunst

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
**Støvkremle** (*Russula pallescens*) er en lys gul kremle som vokser i barskog og i alpine områder med dvergbjørk.

Beskrivelse
-----------

Hatten er mellom 3–5 cm bred, hvelvet til utbredt, litt nedtrykt i midten. Den har stripete kant, og er lys gul til okergul i fargen. Den vil kjennes klebrig om man tar på den. På undersiden av hatten er skivene lyse og nokså tette. Sporepulveret er hvitt.

Stilken blir mellom 3–5 cm høy og inntil 1,5 cm tykk og hvit, men kan mørkne litt mot brun i fargen med tiden. Ved gjennomskjæring kan det ses hule områder eller kamre. Kjøttet har en litt ubehagelig lukt og skarp smak.

Tidligere har denne og melfotkremle *Russula farinipes* vært forvekslet. Før var de begge kjent under navnet støvkremle. Per desember 2022 er det 26 belagte funn av støvkremle registrert i den norske Artsdatabanken. Den er likevel regnet som «livskraftig» i Norsk rødliste for arter for 2021.

Galleri
-------

* hatt og stilkhatt og stilk
* kamret stilkkamret stilk

Kilder
------

* Per Marstad (2019). «Sjeldne kremler». *Sopp og nyttevekster*. Norges sopp- og nyttevekstforbund. 15 (1): 28–31.

Referanser
----------

1. 1 2 3  Per Marstad (2019). «Sjeldne kremler». *Sopp og nyttevekster*. Norges sopp- og nyttevekstforbund. 15 (1): 28–31.
2. ↑  «Søk i artskart». artsdatabanken.no. Artsdatabanken. Arkivert fra originalen 21. februar 2022. Besøkt 21. desember 2022.
**Malmøya naturreservat** ble opprettet i 2006, og er en øy med rullesteinstrand, sandstrand og svaberg, 
tangvoller, tørrenger, strandkratt og vindpint skog.

Malmøya ligger ytterst i Viksfjord. Den søndre delen av øya er naturreservat. Den sterkt utrydningstruede gul hornvalmue vokser i Flaskebukta. Fjærehøymol, en annen sterkt utrydningstruet planteart, ble funnet og dokumentert sør på øya tidlig på 1980-tallet.

På den søndre delen av øya var det et kystfort. Forsvaret hadde fortet i operativ bruk helt frem mot årtusenskiftet. Forsvarets bygninger er nå revet, og installasjonene i fjell er murt igjen.

I 2001 inngikk Larvik kommune avtale med Fritzøe Skoger om kjøp av Malmøya til friluftsformål.

Referanser
----------

1. ↑  «Malmøya naturreservat». *Fylkesmannen i Vestfold og Telemark*. Besøkt 2. mai 2018.

Eksterne lenker
---------------

* Malmøya naturreservat Arkivert 9. januar 2019 hos Wayback Machine. Boken Natur i Vestfold
* Faktaark Naturbase

|  |  |
| --- | --- |
| Oppslagsverk/autoritetsdata | Naturbase
 |
**Hauktjern** er en innsjø i Østmarka like øst for Sarabråten ved Nøklevann.
Vestsiden av vannet består av høye stup og dype sprekker, mens østsiden byr på flere fine teltplasser. Kroktjernbekken renner inn i nordenden av vannet og knytter Kroktjern sammen med Hauktjern. Det er bra med fisk i vannet, både abbor og ørret og det administreres av Oslomarkas fiskeadministrasjon.

I den bratte fjellsiden på vestsiden av vannet er det anlagt et stort klatrefelt. De eldste registrerte klatrerutene her er fra 1960-tallet, og klatrefeltet ble utviklet videre fra slutten av 1980-tallet slik at det nå er det største klatrefeltet på bolt i regionen.

Se også
-------

* Liste over innsjøer i Oslo

Referanser
----------

1. 1 2  «NVE Atlas». *Vassdrag – Innsjødatabase.*  Norges vassdrags- og energidirektorat. Besøkt 4. april 2015
2. ↑  «Hauktjern». klatrefelt.no. Arkivert fra originalen 9. juni 2017. Besøkt 23. juli 2017.

|  |  |
| --- | --- |
| Oppslagsverk/autoritetsdata | Oslo Byleksikon **·** GeoNames **·** Sentralt stedsnavnregister
 |
**Malmö Konstmuseum** er et kommunalt kunstmuseum beliggende på Slottsholmen i Malmö, Skåne i det sydlige Sverige. 

Institusjonen ble grunnlagt i 1848 som en del av *Malmö Museum*, den nåværende bygning er fra 1937. Her finnes en av Sveriges største kunstsamlinger med fokus på nordiske verker fra 1500-tallet og frem til nåtid, samt en samling russiske verker som ble etterlatt på Den baltiske utstillingen i Malmö da første verdenskrig brøt ut i 1914. I de seneste tyve år har kunstmuseet aktivt samlet på nordisk samtidskunst.

I *Skovgaardssalen* ses et av verdens eldste, spillbare orgler som stammer fra Sankt Petri kirke i samme by.

Referanser
----------

1. 1 2  «Om Malmö Konstmuseum». malmo.se. Besøkt 30. april 2017.
2. ↑  «Malmö Konstmuseum». Google Arts & Culture.
3. ↑  «Renovering av Genarpsorgeln». Malmö Förskönings- och Planteringsförening. Besøkt 30. april 2017.

|  |  |
| --- | --- |
| Oppslagsverk/autoritetsdata | VIAF **·** LCCN **·** SUDOC **·** NKC
 |

Portaler: Kunst | Sverige
«Revolt» har flere betydninger.
***Revolt*** var et blad som ble startet av ungsosialistene i Trondheim i 1914. I 1915 ble det organ for Norges Ungsocialistiske Forbund og flyttet til Kristiania.

På dette tidspunktet hadde *Revolt* pådratt seg flere tiltaler enn noe annet sosialistisk blad i Norge. Myndighetene prøvde stadig å stoppe bladet. Den ene etter den andre av de som satt i redaksjonen ble fengslet. Ansvarshavende var Ole Storaa, og bladet ble redigert av dansken Axel Sørensen som forøvrig ble dømt for sin redaksjon av *Revolt* og utvist i mars 1916. 

Fra 1916 ble bladet redigert av en komité, mens ansvarshavende var E. Rosenkilde. I likhet med *Direkte Aktion* offentliggjorde også *Revolt* navnet på personer som bedrev økonomiske misligheter, eller ikke betalte kontingenten, overfor bevegelsen og bladet; «Sortelisten». Streikebrytere kom også på denne listen. Tryggve Aakervik, var med på å starte bladet, og var redaktør i perioden 1918-21.

I 1926 ble bladet omorganisert, og skiftet navn til *Fritt Samfund*. Malfred Bergseth var ansvarshavende for bladet i 1926, men Nils Heggland overtok for perioden 1927-28.

Fra 1/1927 ble *Fritt Samfund* («Før Revolt. Organ for Social-Anarkistisk Forbund») utgitt og redigert av Forsvarskomiteen for Sacco og Vanzetti i Norge. Det siste nummeret av *Fritt Samfund* kom i 1928.
**Revmatisk feber** (også kjent som giktfeber) er en betennelsesreaksjon som følger en infeksjon med Gruppe A-streptokokker. Sykdommen utvikles to til tre uker etter en streptokokk-halsbetennelse og kan slå seg ned på hjertet, ledd, huden, eller hjernen. Den rammer vanligvis barn mellom 5 og 15 år og er en av hovedårsakene for at halsbetennelser med streptokokker skal behandles med penicillin eller andre antibiotika. Omtrent 0,1 – 3 prosent av pasienter med en ubehandlet streptokokk-halsbetennelse blir angrepet, avhengig av halsbetennelsens alvorlighet.

Årsak
-----

Antistoffer dannet mot Gruppe A-streptokokkene angriper i noen tilfeller pasentens eget vev. Dette er en hypersensitivitetsreaksjon av type II (antistoffmediert). Det er usikkert hva som avgjører hvilket organ som blir rammet.

Sykdommer som følge av revmatiskfeber
-------------------------------------

* Endokarditt
* Artritt
* Sydenhams chorea
* Erytema marginatum

Glomerulonefritt etter streptokokkinfeksjon har en lignende sykdomsmekanisme, men regnes ikke som en følge av revmatisk feber.

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica **·** Encyclopædia Universalis **·** GND **·** NKC
 |
Landsby i Xianningprefekturet
Xianning i Hubei
**Xianning** (kinesisk: 咸宁; pinyin: *Xiánníng*) er en by på prefekturnivå i provinsen Hubei i det sentrale Kina. Befolkningen anslås (2005) til 500 000.

Administrative enheter
----------------------

Xianning består av ett bydistrikt, ett byfylke og fire fylker:

* Bydistriktet Xian'an – 咸安区 *Xián'ān Qū* ;
* Byfylket Chibi – 赤壁市 *Chìbì Shì* ;
* Fylket Jiayu – 嘉鱼县 *Jiāyú Xiàn* ;
* Fylket Tongcheng – 通城县 *Tōngchéng Xiàn* ;
* Fylket Chongyang – 崇阳县 *Chóngyáng Xiàn* ;
* Fylket Tongshan – 通山县 *Tōngshān Xiàn*.

Økonomi
-------

Prefekturet til et viktig transport- og shippingsenter. Andre store næringsveier er jordbruk og skogbruk, likeså mineraler. Det er gruvedrift etter niob, gull, magnesium, antimon, monazitt, kull, mangan, vanadium, glimmer og marmor.

Samferdsel
----------

### Jernbane

Beijing-Hongkong høyhastighetsjernbane har stoppested her.

Jingguangbanen, som er den konvensjonelle toglinjen, stanser også her.

### Vei

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** MusicBrainz
 |
Fjordsystemet i Grenland
**Langesundsfjorden** eller **Breviksfjorden** er et fjordstykke mellom øyene Sandøya, Bjørkøya og Siktesøya i Porsgrunn kommune på østsiden, og fastlandet i Bamble kommune på vestsiden, begge i Telemark. Fjorden regnes fra sundet ved Langesund og inn til Brevik, hvor den deler seg i Brevikstrømmen og Eidangerfjorden.

I middelalderen var navnet på denne fjorden *Grenmar*, etter folkeslaget grenene som holdt til her, og *mar* som er norrønt for hav. Senere, til langt ut på 1700-tallet, ble hele strekningen fra Langesundsgapet og opp til Skien benevnt som *Langesundfjorden*.

I geologisk forstand markerer fjorden grensen mellom Bamblefeltet i sørvest og Oslofeltet i øst. Langs vestsiden av fjorden går et kilometerbredt bufferbelte av kambrosilurske sedimentære fjell (lokalt kjent som «flauer») som grensesone mellom Bamble- og Oslofeltene.

Utenfor fjorden er havet svært dypt, hvor det årlig gjennomføres en egen havfiskekonkurranse etter dypvannsarter i Langesundsrenna. Her er havet flere hundre meter dypt like inn i fjordgapet.

Referanser
----------

1. ↑  «Langesundsfjorden». *Faktaark*. Kartverket. Besøkt 7. november 2016.

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GeoNames **·** Sentralt stedsnavnregister
 |
Mad Crocs Corvette under FIA GT1-VM.
**Mad-Croc Energy Drink** er en nederlandsk energidrikk, som selges i få fylker i Norge. Grunnen til at flere fylker har sluttet med salg av drikken er på grunn av høyt koffein nivå.[] Drikken inneholder taurin, B-vitaminer og koffein.

Mad-Crock er involvert som sponsor i motorsport, blant annet Formel 1, rally, rallycross, NASCAR og Formel 1 H2O.
I 2010 inngikk Mad-Croc en sponsoravtale med rallysjåføren Petter Solberg.

Referanser
----------

1. ↑  «Mad-Croc Energy Original 250ml». *madcroc.no*. Besøkt 29. desember 2019.
2. ↑  «New sponsor for Petter Solberg». *pettersolberg.com* **(engelsk)**. 27. januar 2010. Arkivert fra originalen 22. juni 2010. Besøkt 2. september 2011.
3. ↑  Siw Gøril Olaussen (28. januar 2010). «Ny sponsor for Petter Solberg». *TV 2*. Besøkt 9. desember 2019.

Eksterne lenker
---------------

* (en) Offisielt nettsted Rediger på Wikidata

* Offisielt nettsted Rediger på Wikidata

* (en) Mad-Croc – kategori av bilder, video eller lyd på Commons Rediger på Wikidata
***Fra ingenting kommer ingenting*** er et uttrykk som blant annet benyttes av Lukrets, som skriver «de nihilo quoniam fieri nil posse videmus» («som vi ser, kommer det intet av intet.»)

Det er også et filosofisk sammendrag av en tese fremsatt av Parmenides,[] som oftest uttrykt på latin: *ex nihilo nihil fit*. Det blir oftest brukt i fremstillingen av den gamle greske kosmologien, ikke bare slik den ble presentert hos Homer eller Hesiod, men også i praktisk talt alle filosofiske verdensbilder – det finnes intet tidsintervall der verden ikke eksisterer, ettersom ingenting kan skapes *ex nihilo*.

Det må her påpekes at de gamle grekerne også trodde at slik ingenting kunne komme fra ingenting, kunne heller ikke ting bli til intet; det ble bare omformet til noe annet.[] Vi kan spore denne idéen tilbake til Empedokles' læresetninger.[] I dag er nevnte læresetninger løst gruppert under prinsippene om at masse og energi er konstant.[]

Det motsatte filosofiske standpunkt hva gjelder verdens tilblivelse kalles Creatio ex nihilo.

Referanser
----------

1. ↑  Lukrets: De rerum natura 2, 1287

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Aberystwyth** (eng. uttale [æbəˈrɪstwɪθ], walisisk uttale [abɛrˈəstʊɨθ] dvs. betoning av første y) er en historisk markeds- og havneby i Ceredigion i Wales, Storbritannia. Den har ca. 13 000 innbyggere (2011). Navnet betyr «Ystwyths munning». Byen ligger nær stedet hvor elvene Ystwyth og Rheidol renner sammen, omkring midt i Cardiganbukten og munner ut i havet. Aberystwyth forkortes som regel til "Aber" på folkemunne.

I Aberystwyth ligger Aberystwyth University, College of Librarianship Wales og Welsh Agricultural College med tilsammen omkring 7 000 studenter. Studentene setter i dag et sterkt preg på byen. Aberystwyth University er særlig kjent for det velrenomerte Fakultet for Internasjonal Politikk, grunnlagt i 1919, og dermed det første av sin type i verden. Fakultetet har trukket til seg en rekke kjente navn innenfor internasjonale studier, deriblant E. H. Carr, Leopold Kohr, Andrew Linklater, Ken Booth, Steve Smith and Michael Cox.

Aberystwyth var vertskap for den nasjonale Eisteddfod i 1865, 1916, 1952 og 1992.

I Aberystwyth ligger også det walisiske nasjonalbiblioteket (National Library of Wales, Llyfrgell Genedlaethol Cymru).

Historie
--------

I 1109 ble det bygget en normannisk festning på høyden som nå heter Castle Hill, og det er dette som utgjør starten på byens historie. Festningen ble ødelagt av waliserne, og i 1277 bygde Edvard I av England Aberystwyth Castle. Fra 1404 til 1408 hadde Owain Glyndwr kontroll over slottet, men han måtte til slutt overgi det til prins Harry.

Kort tid etter dette fikk byen sitt charter, og het da Ville de Lampadarn, etter de gamle walisiske navnet Llanbadarn Gaerog, «det befestede Llanbadarn». Den kalles det samme i et charter fra Henrik VIII, men under Elisabeth I hadde den navnet Aberystwyth.

I 1647, under den engelske borgerkrigen, raserte parlamentarianerne slottet, slik at det nå er lite igjen av det bortsett fra ruiner av tre tårn.

Referanser
----------

1. ↑
2. ↑

Eksterne lenker
---------------

* Aberystwyth Guide
* Aberystwyth.com

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Vision of Britain **·** Nationalencyklopedin **·** VIAF **·** GND **·** LCCN **·** SUDOC **·** NKC **·** GeoNames **·** BBC Things **·** MusicBrainz
 |